ai4bharat/Pralekha huggingface dataset:
सूक्ष्म, लघु एवं मध्यम उद्यम मंत्रालय
प्रधानमंत्री श्री नरेन्द्र मोदी की अपील पर खादी एवं ग्रामोद्योग उत्पादों की बिक्री ने इतिहास रचा
'गांधी जयंती' के अवसर पर दिल्ली के कनॉट प्लेस स्थित खादी भवन में बिक्री पहली बार 1.5 करोड़ रुपये के पार पहुँची
माननीय प्रधानमंत्री श्री नरेन्द्र मोदी जी की अपील पर दिल्लीवासियों ने खादी एवं ग्रामोद्योग उत्पादों की खरीद में एक नया कीर्तिमान स्थापित किया है। गांधी जयंती के अवसर पर, नई दिल्ली के कनॉट प्लेस स्थित खादी भवन में 1,52,45,000 रुपये मूल्य के खादी और ग्रामोद्योग उत्पादों की बिक्री हुई, जो अब तक की सबसे अधिक बिक्री है। सूक्ष्म, लघु और मध्यम उद्यम मंत्रालय के खादी और ग्रामोद्योग आयोग  के अध्यक्ष श्री मनोज कुमार ने गांधी जयंती पर गांधी जी की विरासत, खादी की अभूतपूर्व बिक्री का श्रेय माननीय प्रधानमंत्री श्री नरेन्द्र मोदी की 'ब्रांड पावर' और जनता के बीच उनकी अभूतपूर्व लोकप्रियता को दिया। श्री मनोज कुमार के अनुसार, 24 सितंबर 2023 को 'मन की बात' कार्यक्रम में प्रधानमंत्री ने देशवासियों से गांधी जयंती के दिन कुछ न कुछ खादी उत्पाद खरीदने की अपील की थी। इस अपील का जनता पर प्रभाव पड़ा। यह उनकी अपील का ही असर है कि पिछले प्रत्येक वर्ष गांधी जयंती के दिन खादी और ग्रामोद्योग उत्पादों की बिक्री का एक नया रिकॉर्ड बनता है, जो दर्शाता है कि लोगों का भारत के विरासत वस्त्र यानि; खादी से गहरा लगाव है।
ताजा बिक्री आंकड़ों के अनुसार, पिछले वित्त वर्ष 2022-23 में गांधी जयंती के दिन दिल्ली के कनॉट प्लेस स्थित खादी भवन में 1,33,95,000 रुपये की बिक्री हुई थी, जो इस बार 1,52,45,000 रुपये तक पहुँच गई है। गांधी जयंती के अवसर पर पहले ग्राहक के रूप में, केवीआईसी के अध्यक्ष श्री मनोज कुमार ने 2 अक्टूबर की सुबह खादी भवन, कनॉट प्लेस में खादी के कपड़े खरीदे और यूपीआई के माध्यम से डिजिटल भुगतान किया।
केवीआईसी के अध्यक्ष श्री मनोज कुमार के अनुसार प्रधानमंत्री श्री नरेन्द्र मोदी विभिन्न अवसरों पर राष्ट्रीय और अंतरराष्ट्रीय मंचों पर खादी उत्पाद खरीदने की अपील कर चुके हैं। हाल ही में भारत मंडपम, प्रगति मैदान, नई दिल्ली में आयोजित जी20 और राष्ट्रीय हथकरघा दिवस के अवसर पर उन्होंने उल्लेख किया कि कैसे पिछले 9 वर्षों में, 'आत्मनिर्भर भारत अभियान' और 'वोकल फॉर लोकल' के मंत्र ने खादी और ग्रामोद्योग उत्पादों की बिक्री को 1.34 लाख करोड़ रुपये के पार पहुँचाने में अग्रणी भूमिका निभायी है। जी20 शिखर सम्मेलन के दौरान राजघाट पर पूज्य बापू को श्रद्धांजलि देने के लिए आयोजित कार्यक्रम में, प्रधानमंत्री ने विश्व के राजनेताओं का खादी वस्त्रों से स्वागत कर न केवल खादी को वैश्विक पहचान दिलाई, बल्कि देश की जनता को खादी खरीदने के लिए प्रेरित भी किया। परिणामस्वरूप, गांधी जयंती के दिन दिल्ली के कनॉट प्लेस स्थित खादी भवन में खादी उत्पाद खरीदने के लिए लोगों की भारी भीड़ उमड़ पड़ी।
गांधी जयंती के दिन की बिक्री के पिछले तीन साल के आंकड़ों पर नजर डालें, तो हर साल बिक्री 1 करोड़ रुपये के आंकड़े को पार कर रही है। लेकिन यह पहली बार है कि बिक्री बढ़कर 1.5 करोड़ रुपये पर पहुंच गयी है। वित्त वर्ष 2021-22 में खादी और ग्रामोद्योग उत्पादों की बिक्री 1.01 करोड़ रुपये थी और वर्ष 2022-23 में यह बढ़कर 1.34 करोड़ रुपये हो गई, लेकिन इस वित्त वर्ष में बिक्री का आंकड़ा 1.52 करोड़ रुपये को पार कर गया है। ये सभी आंकड़े स्पष्ट करते हैं कि प्रधानमंत्री श्री नरेन्द्र मोदी के नेतृत्व में 'भारत की खादी' देश में 'आत्मनिर्भर भारत अभियान' की अग्रदूत बन गई है।
रक्षा मंत्रालय
जापान-भारत द्विपक्षीय समुद्री अभ्यास 'जिमेक्स' का पांचवां संस्करण
जापान और भारत के बीच द्विपक्षीय समुद्री अभ्यास जिमेक्स का 5 वां संस्करण, 06 से 08 अक्टूबर 2021 तक अरब सागर में आयोजित किया गया। इस अभ्यास में जापान मैरीटाइम सेल्फ डिफेंस फोर्स  और भारतीय नौसेना के जहाजों और विमानों को शामिल किया गया था। युद्धाभ्यास के दौरान समुद्री सैन्य अभियानों के साथ-साथ वायु डोमेन के हवा, सतह और उप-सतह आयामों पर केंद्रित सैन्य अभियानों की उच्च गति देखी गई।
भारतीय नौसेना, फ्लैग ऑफिसर कमांडिंग वेस्टर्न फ्लीट रियर एडमिरल अजय कोचर, की कमान के तहत स्वदेशी गाइडेड मिसाइल डिस्ट्रॉयर, आईएनएस कोच्चि  और गाइडेड मिसाइल फ्रिगेट आईएनएस तेग  समेत भाग ले रही है। भारतीय नौसेना एक पी8आई, एक तट-आधारित समुद्री टोही विमान और मिग 29के लड़ाकू विमानों को भी उतार रही है। जेएमएसडीएफ का नेतृत्व एस्कॉर्ट फ्लोटिला थ्री के कमांडर रियर एडमिरल इकेउची इज़ुरु कर रहे हैं, जिसमें इज़ुमो क्लास हेलीकॉप्टर कैरियर कागा और गाइडेड मिसाइल डिस्ट्रॉयर मुरासामे शामिल हैं। दोनों जहाज अभिन्न एसएच60के हेलीकॉप्टरों के साथ भाग ले रहे हैं।
शुरू से ही सैन्य अभियान की गति को स्थापित करते हुए, दोनों पक्षों के शामिल दल ने दोनों नौसेनाओं को समुद्री टोही सहायता प्रदान करते हुए पी8आई  के साथ समुद्री परिदृश्य में युद्ध का अभ्यास किया। इकाइयों ने समुद्र के रास्ते पर पुनःपूर्ति का अभ्यास किया और कागा और कोच्चि के बीच फ्यूल रिग कनेक्ट-अप संचालित किया। इस अभ्यास में एक लक्ष्य पर एक कॉम्प्लेक्स ओवर द होराइजन लक्ष्यीकरण अभ्यास और सरफेस गन शूट भी शामिल थे। एक उन्नत समन्वित पनडुब्बी रोधी अभ्यास भी किया गया जिसमें जेएमएसडीएफ द्वारा एक पानी के भीतर तैनात लक्ष्य शामिल था, इस दौरान सतह इकाइयों और भारतीय नौसेना के पी8आई विमानों को सहज समन्वय के साथ अभ्यास करते देखा गया। दोनों सेनाओं के फ्लैग ऑफिसर सैन्य मित्रता की सच्ची भावना को ध्यान में रखते हुए, उड़ान अभियानों के दौरान कोच्चि और कागा के फ्लाइट डेक पर भी मिले।
एयर डोमेन ऑपरेशंस में आईएनएस कोच्चि के डेक से लॉन्च किए गए एक्सपेंडेबल एरियल टारगेट पर उन्नत एंटी-एयरक्राफ्ट फायरिंग अभ्यास और भारतीय नौसेना के मिग 29के लड़ाकू विमानों द्वारा नियंत्रित बियॉन्ड विजुअल रेंज  लड़ाकू अभ्यास शामिल थे। युद्धाभ्यास के दौरान फ्लाइंग ऑपरेशन्स की उच्च गति का प्रदर्शन भी किया गया जिसमें सतह पर बनी इकाइयों पर मिग 29 विमानों ने अभ्यास के लिये अनेक हवाई हमले करते नज़र आए, उनके साथ भारतीय नौसेना का समुद्री गश्ती विमान डोर्नियर भी था। खराब मौसम भारतीय नौसेना और जेएमएसडीएफ हेलीकॉप्टरों को क्रॉस-डेक लैंडिंग करने से नहीं रोक पाया, जो दोनों पक्षों की उच्च स्तर की इंटरऑपरेबिलिटी प्रदर्शित करता है।
सटीकता, समन्वय और उच्च स्तर की अंतःक्रियाशीलता न केवल व्यावसायिकता और तैयारियों के उच्च मानकों को दर्शाती है, जो दोनों नौसेनाएं समुद्र में खतरों का मुकाबला करने के लिए बनाए रखती हैं, बल्कि उच्च स्तर के विश्वास और समझ को भी दर्शाती हैं जो उन्होंने वर्षों में निर्मित किया है। जटिल समुद्री अभ्यास दोनों नौसेनाओं को अपनी पहले से ही व्यापक रणनीतिक साझेदारी को और मजबूत करने, और जब आवश्यक हो, संयुक्त रूप से अपने समुद्री हितों की रक्षा करने और क्षेत्र में शांति, सुरक्षा और स्थिरता सुनिश्चित करने में सक्षम बनाएंगे।
https://static.pib.gov.in/WriteReadData/userfiles/image/SH60KundertakingVERTREPonINSKochiWMJ9.JPG
https://static.pib.gov.in/WriteReadData/userfiles/image/ShipsofIndianNavyandJMSDFundertakinggunshootsVSUG.JPG
एमजी/एएम/एबी
(Visitor Counter : 301
कार्मिक, लोक शिकायत एवं पेंशन मंत्रालय
आकांक्षी ब्लॉक कार्यक्रम मॉड्यूल अब आईजीओटी कर्मयोगी प्लेटफॉर्म पर उपलब्ध
सरकारी अधिकारियों के लिए क्षमता विकास पारिस्थितिकी तंत्र में दक्षता के लिए इंटीग्रेटेड गवर्नमेंट ऑनलाइन ट्रेनिंग कर्मयोगी भारत ने एक नया क्यूरेटेड संग्रह लांच किया है। नीति आयोग की साझेदारी में शुरू किया गया ये संग्रह आकांक्षी जिला कार्यक्रम को समर्पित है।
नीति आयोग ने आकांक्षी जिला कार्यक्रम की सफलता के आधार पर आकांक्षी ब्लॉक कार्यक्रम शुरू किया है।
इसका उद्देश्य 500 चिन्हित ब्लॉकों में 5000 ब्लॉक-स्तरीय अधिकारियों की कार्यशैली, कार्यक्षेत्र और व्यवहार क्षमताओं में और सुधार करना है, जिससे शिक्षार्थियों को उनके कर्तव्यों और जिम्मेदारियों को प्रभावी ढंग से पूर्ण करने के लिए महत्वपूर्ण विषयों से परिचित कराया जा सके।
क्यूरेटेड मॉड्यूल के माध्यम से, आईजीओटी प्लेटफॉर्म कम सुविधाओं वाले प्रखंडों में परिवर्तन लाएगा इसमें ब्लॉक अधिकारियों के योगदान को समृद्ध और सक्षम बनाने का प्रयास किया जाएगा, इस प्रकार पूरे भारत में जमीनी स्तर पर प्रशासनिक व्यवस्था में सुधार होगा। इसमें 10 पाठ्यक्रम शामिल हैं:
- समय प्रबंधन , 2) नागरिक केंद्रितता के लिए संचार , 3) नेतृत्व , 4) मिशन पर्यावरण के लिए स्वस्थ जीवन शैली   पर ओरिएंटेशन मॉड्यूल, 5) सतत विकास लक्ष्य , 6) समस्या समाधान और निर्णय लेने की क्षमता , 7) स्व-नेतृत्व , 8) तनाव प्रबंधन , 9) कार्यस्थल पर योग ब्रेक ; और 10) टीम निर्माण क्षमता 
आईजीओटी कर्मयोगी  सरकारी अधिकारियों की क्षमता निर्माण यात्रा में मार्गदर्शन के लिए एक व्यापक ऑनलाइन पोर्टल है। पोर्टल ऑनलाइन सीखने, योग्यता प्रबंधन, कैरियर प्रबंधन, चर्चा, घटनाओं और नेटवर्किंग के लिए 6 कार्यात्मक केंद्रों को जोड़ता है। वर्तमान में इंटीग्रेटेड गवर्नमेंट ऑनलाइन ट्रेनिंग प्लेटफॉर्म  पर 22.2 लाख से अधिक शिक्षार्थी पंजीकृत हैं और इनके लिए 685 से अधिक पाठ्यक्रम उपलब्ध है।
सड़क परिवहन एवं राजमार्ग मंत्रालय
सड़क परिवहन और राजमार्ग मंत्रालय आईआरएडी ऐप के ओरिएंटेशन और ट्रेनिंग प्रोग्राम के साथ आगे बढ़ रहा है
सड़क परिवहन और राजमार्ग मंत्रालय ने कर्नाटक के कुछ चयनित जिलों के लिए 7 और 8 सितंबर को आईआरएडी ऐप पर दो दिन का ओरिएंटेशन और ट्रेनिंग प्रोग्राम आयोजित किया गया। इसके बाद उत्तर प्रदेश के कुछ जिलों के लिए भी 10 और 11 सितंबर को ये कार्यक्रम आयोजित किया गया। अब प्रतिपुष्टि और अन्य सुझावों के आधार पर इस ऐप में राज्य से सम्बंधित परिवर्तन भी किए जायेंगे।
आईआरएडी ऐप संबंधित राज्यों/केंद्र शासित प्रदेशों की ज़रूरतों के अनुसार विकसित किया गया है और आवश्यकता पड़ने पर इसमें परिवर्तन भी किया जाएगा। फिलहाल आईआईआरएडी ऐप एंड्रॉइड प्लेटफॉर्म पर उपलब्ध है और जल्दी ही यह आईओएस जैसे अन्य प्लेटफार्मों के लिए उपलब्ध होगा।
सड़क परिवहन और राजमार्ग मंत्रालय, एकीकृत सड़क दुर्घटना डेटाबेस परियोजना  को क्रियान्वित करने की प्रक्रिया में है, जो जल्दी ही पूरे देश में लागू होगी। पहले चरण में, इस योजना को छह राज्यों में लागू करने का निर्णय लिया गया है। ये राज्य हैं महाराष्ट्र, कर्नाटक, मध्य प्रदेश, राजस्थान, उत्तर प्रदेश और तमिलनाडु। आईआरएडी मोबाइल ऐप के विकास और कार्यान्वयन की ज़िम्मेदारी आईआईटी मद्रास तथा नेशनल इन्फॉर्मेटिक्स सेंटर सर्विसेज को दी गई है। पूरी तरह से विकसित और कार्यात्मक होने के बाद इस ऐप से पुलिस, परिवहन और स्वास्थ्य विभाग मोबाइल फोन का उपयोग करके दुर्घटना से सम्बंधित डेटा एकत्र करने में सक्षम हो जायेंगे।
यह परियोजना सूचना प्रौद्योगिकी आधारित प्रणाली पर प्रस्तावित है। विशेष प्रयोजन के लिए बनाये गए इस मोबाइल ऐप के माध्यम से दुर्घटना स्थल पर ही डेटा एकत्र करके इसका उपयोग विभिन्न उद्देश्यों के लिए किया जा सकता है। इनमें से सड़क के बुनियादी ढांचे में सुधार के लिए दुर्घटनाओं और उपचारात्मक उपायों का पता लगाना और पुलिस, स्वास्थ्य सेवाओं और अन्य संबंधित विभागों के लिए दुर्घटनाओं का डेटा रिकॉर्ड करना शामिल है।
प्रधानमंत्री कार्यालय
प्रधानमंत्री ने संत रविदास की जयंती की पूर्व संध्या पर उन्हें स्मरण किया
प्रधानमंत्री श्री नरेन्द्र मोदी ने संत रविदास की जयंती की पूर्व संध्या पर उन्हें स्मरण किया है। उन्होंने यह भी कहा है, ‘मुझे यह बताते हुए गर्व का अनुभव हो रहा है कि हमने अपनी सरकार के हर कदम और हर योजना में पूज्य श्री गुरु रविदास जी की भावना को समाहित किया है।’
प्रधानमंत्री ने अनेक ट्वीट्स में कहा;
"महान संत गुरु रविदास जी की कल जन्म-जयंती है। उन्होंने जिस प्रकार से अपना जीवन समाज से जात-पात और छुआछूत जैसी कुप्रथाओं को समाप्त करने के लिए समर्पित कर दिया, वो आज भी हम सबके लिए प्रेरणादायी है।"
"इस अवसर पर मुझे संत रविदास जी की पवित्र स्थली को लेकर कुछ बातें याद आ रही हैं। साल 2016 और 2019 में मुझे यहां मत्था टेकने और लंगर छकने का सौभाग्य मिला था। एक सांसद होने के नाते मैंने ये तय कर लिया था कि इस तीर्थस्थल के विकास कार्यों में कोई कमी नहीं होने दी जाएगी।"
"मुझे यह बताते हुए गर्व का अनुभव हो रहा है कि हमने अपनी सरकार के हर कदम और हर योजना में पूज्य श्री गुरु रविदास जी की भावना को समाहित किया है। यही नहीं, काशी में उनकी स्मृति में निर्माण कार्य पूरी भव्यता और दिव्यता के साथ आगे बढ़ रहा है।"
रक्षा मंत्रालय
भारतीय नौसेना अकादमी में दिल्ली श्रृंखला की समुद्री शक्ति 2019 संगोष्ठी प्रारंभ
वार्षिक दिल्ली संगोष्ठी का छठा संस्करण आज नई दिल्ली में भारतीय नौसेना अकादमी में प्रारंभ हुआ। सेमिनार के छठे संस्करण का विषय है- राष्ट्रीय निर्माण समुद्री शक्ति की भूमिका। दो दिन की इस संगोष्ठी में अनेक सेवारत तथा अवकाशप्राप्त वरिष्ठ नौसेनिक अधिकारी, जाने-माने शिक्षाविद्, थिंक टैंक के प्रतिनिधि, रक्षा विश्लेषक तथा प्रतिष्ठित व्यक्ति भाग ले रहे हैं।
संगोष्ठी में वाइस एडमिरल दिनेश के. त्रिपाठी, एवीएसएम,एनएम कमांडेंट भारतीय नौसेना अकादमी ने प्रारंभिक संबोधन किया। इसके बाद मुख्य अतिथि भारतीय नौसेना के पूर्व प्रमुख एडमिरल माधवेन्द्र सिंह, एवीएसएम, एनएम  ने प्रमुख भाषण दिया।
आज के पहले सत्र के विषय – समुद्री शक्ति बनाम भूशक्ति – ऐतिहासिक परिदृश्य की अध्यक्षता डॉ. दत्तेश पारूलेकर ने की। सुरक्षा तटः समुद्र में श्रेष्ठता विषय पर कमांडर बी. श्रीनिवास ने प्रजेंटेशन दिया। अधिकारी नेविगेशन तथा डायरेक्शन विशेषज्ञ हैं और गुजरात नेशनल लॉ यूनिवर्सिटी से अंतर्राष्ट्रीय समुद्री कानून में डिप्लोमा हैं। इस सत्र में समुद्री शक्ति तथा भूशक्ति में अंतर, दोनों शक्तियों की आपसी निर्भरता पर विचार-विमर्श किया गया।
दूसरा पत्र कोमोडोर श्रीकांत बी. केसनुर ने समुद्र शक्ति बनाम भूशक्ति भारतीय  परिदृश्य पर शोध पत्र प्रस्तुत किया। उन्होंने बताया कि किस तरह भारतीय चिंतकों ने जमीनी सीमा के साथ भारत की व्यस्तता को उजागर किया और बताया कि किस तरह हम पर समुद्री अनदेखी के दोष मढ़े गए हैं। प्रजेंटेशन में नौसेना की स्वतंत्रता तथा खरीदारी के संबंध में नौसेना के विकास तथा धारणाओं और सिद्धांतों की वृद्धि पर विचार व्यक्त किए गए।
पहले दिन के सत्र के अंत में पश्चिमी नौसेना कमान के पूर्व फ्लैग ऑफिसर कमांडिंग इन चीफ वाइस एडमिरल गिरीश लूथरा, पीवीएसएम, एवीएसएम, वीएसएम  ने विचार व्यक्त किए।
आज के दूसरे सत्र में समुद्री शक्ति तथा भू-आर्थिक परिवेश विषय़ पर विचार-विमर्श किया गया। इसकी अध्यक्षता कैप्टन आलोक बंसल ने की। कोमोडोर ओडाक्कल जॉनसन ने उभरती भू-आर्थिक परिवेश में समुद्री शक्ति के बढ़ते प्रभाव और कोमोडोर गोपाल सूरी ने समुद्री शक्ति तथा भू-आर्थिक परिवेश पर शोध पत्र प्रस्तुत किए। दोनों पत्रों में प्रारंभिक, मध्ययुगीन तथा आधुनिक काल में समुद्री इतिहास के माध्यम से भू-आर्थिक परिवेश की प्रासंगिकता की समीक्षा की गई।
संगोष्ठी के दूसरे दिन कल चार शोध पत्र पेश किए जाएंगे।
गृह मंत्रालय
केंद्रीय बलों ने महाराष्ट्र में बाढ़ में फंसे महालक्ष्मी एक्सप्रेस से 900 लोगों को सफलतापूर्वक निकाला
मुंबई और कोल्हापुर के बीच चलने वाली महालक्ष्मी एक्सप्रेस आज सुबह से लगभग 900 यात्रियों और रेल कर्मचारियों के साथ पटरियों पर पानी भरने के कारण बदलापुर और वांगानी रेलवे स्टेशन के बीच फंसी हुई थी।
सुबह लगभग 8.50 बजे इस घटना की जानकारी मिलते ही गृह मंत्रालय ने तुरंत 09 नौकाओं और अन्य आवश्यक बचाव उपकरणों के साथ मुंबई और पुणे से राष्ट्रीय आपदा प्रतिक्रिया बल  की 02 टीम को तैनात किया। एनडीआरएफ की टीमें लगभग 09.40 बजे घटनास्थल पर पहुंची। उसी समय गृह मंत्रालय के अनुरोध पर रक्षा मंत्रालय  ने बचाव अभियान के लिए तुरंत नौसेना और वायु सेना की टीमों को तैनात किया।
नौसेना दल विशेषज्ञ गोताखोरों के साथ स्थल पर पहुंचे। बचाव अभियान में सहायता के लिए दो एमआई -17 भारतीय वायु सेना के हेलीकॉप्टरों को भी कार्य में लगाया गया। 130 प्रशिक्षित कर्मचारियों, भोजन पैकेज, पानी और बचाव सामग्री के साथ सेना की दो टुकड़ियां भी तैनात की गई थी।
रेल मंत्रालय ने एक राहत ट्रेन सहित सभी आवश्यक संसाधन जुटाए और यात्रियों को चिकित्सा सहायता और नाश्ता भी उपलब्ध कराया।
पूरी तरह से पानी से भरे सड़कों, कठिन और दुर्गम क्षेत्र के बावजूद एनडीआरएफ और नौसेना की टीमों ने सभी फंसे हुए यात्रियों और रेलवे कर्मचारियों को ट्रेन से सुरक्षित निकाल लिया।
केंद्रीय गृह मंत्री श्री अमित शाह द्वारा स्थिति की पूरी निगरानी की गई। उन्होंने और गृह राज्य मंत्री श्री नित्यानंद राय ने गृह मंत्रालय,एनडीआरएफ, रक्षा मंत्रालय और अन्य एजेंसियों के प्रयासों की सराहना की, जिसकी बदौलत कम से कम समय में सभी यात्रियों को सफलतापूर्वक बचाया जा सका।
कोल्हापुर तक यात्रियों की आवाजाही के लिए भारतीय रेलवे द्वारा एक विशेष 19-कोच ट्रेन की व्यवस्था की गई है।
रक्षा मंत्रालय
थल सेनाध्यक्ष भूटान दौरे के लिए रवाना
थल सेनाध्यक्ष  जनरल मनोज पांडे 29 जुलाई से भूटान के दौरे पर रवाना हुए। ये यात्रा दोनों देशों के अद्वितीय और समय की कसौटी पर खरे उतरे द्विपक्षीय संबंधों को और आगे बढ़ाएगी। इन संबंधों की विशेषता अटूट भरोसा, सद्भावना और पारस्परिक समझ रही है।
भूटान के तीसरे राजा, महामहिम जिग्मे दोरजी वांगचुक की स्मृति में थिंपू में बनाए गए राष्ट्रीय स्मारक चोर्टेन में श्रद्धांजलि अर्पित करके भारतीय सेनाध्यक्ष अपनी यात्रा की शुरुआत करेंगे। सेना प्रमुख भूटान के चौथे राजा से भी मुलाकात करेंगे। सेना प्रमुख दोनों सेनाओं के बीच मजबूत सांस्कृतिक और पेशेवर संबंधों को आगे बढ़ाने पर विचारों का आदान-प्रदान करने के लिए रॉयल भूटान सेना में अपने समकक्ष के साथ व्यापक चर्चा भी करेंगे।
डोचुला स्थित ड्रुक वांग्याल खांग जांग चोर्टेन्स में श्रद्धांजलि अर्पित करके सेना प्रमुख अपनी यात्रा का समापन करेंगे। इन चोर्टेन्स को रॉयल भूटानी सेना के शहीद वीरों के सम्मान में स्थापित किया गया था जिन्होंने विद्रोहियों के खिलाफ अभियान में सर्वोच्च बलिदान दिया था।
रक्षा मंत्रालय
भारतीय नौसेना ने वैज्ञानिक और औद्योगिक अनुसंधान परिषद  के साथ समझौता ज्ञापन पर हस्ताक्षर किए
भारतीय नौसेना और वैज्ञानिक और औद्योगिक अनुसंधान परिषद  ने आज भारतीय नौसेना के लिए उन्नत प्रौद्योगिकियों के संयुक्त अनुसंधान और विकास कार्य करने के लिए एक समझौता ज्ञापन  पर हस्ताक्षर किए। यह सीएसआईआर की प्रयोगशालाओं, भारतीय नौसेना और भारतीय उद्योग के बीच सहयोगात्मक व्यवस्था होगी।
एमओयू पर पीवीएसएम, एवीएसएम, भारतीय नौसेना में वीएसएम चीफ ऑफ मैटरियल और वाइस एडमिरल जी एस पब्बी तथा सचिव, डीएसआईआर और महानिदेशक, सीएसआईआर श्री शेखर सी मांडे ने हस्ताक्षर किए। इस कार्यक्रम में सात सीएसआईआर प्रयोगशालाओं के निदेशक, भारतीय नौसेना के फ्लैग ऑफिसर और निदेशालयों के प्रमुख तथ प्रतिष्ठित सीएसआईआर प्रयोगशालाओं के प्रख्यात वैज्ञानिक उपस्थित थे।
एमओयू भारतीय नौसेना और सीएसआईआर के बीच बातचीत के लिए एक औपचारिक ढांचा है। इससे मैकेनिकल, इलेक्ट्रॉनिक्स, संचार, कंप्यूटर विज्ञान, प्रोपल्शन सिस्टम, मेटालर्जी और नैनोटेक्नोलॉजी के विभिन्न क्षेत्रों में संयुक्त अनुसंधान और विकास गतिविधियों की सुविधा उपलब्ध होगी।
इस अवसर पर वाइस एडमिरल जी एस पब्बी ने सीएसआईआर को वैज्ञानिक अनुसंधान और विकास के क्षेत्र में राष्ट्र के प्रति उनकी सेवा के लिए बधाई दी और विकसित की जा रही कुछ भविष्य की तकनीक का उल्लेख किया। इनका उपयोग नौसेना प्लेटफार्मों की परिचालन उपलब्धता और लड़ाकू क्षमताओं को बढ़ाने में किया जा सकता है। उन्होंने सशस्त्र बलों और सीएसआईआर जैसे विश्व स्तरीय राष्ट्रीय संस्थानों के बीच इस तरह की साझेदारी की आवश्यकता पर बल दिया। उन्होंने कहा कि इससे भारतीय नौसेना के लिए नवीनतम तकनीक उपलब्ध होने के साथ ही वह हमारी सरकार के तहत चल रहे ‘मेक इन इंडिया’ और अन्य अभिनव कार्यक्रमों से संयुक्त रूप से जुड़ सकेंगे। उन्होंने कहा कि इस एमओयू से भविष्य में नई तकनीकों के विकास और विचारों के आदान-प्रदान के लिए आधार तैयार होगा। श्री शेखर सी मांडे ने संयुक्त प्रयासों की सराहना करते हुए बल दिया कि सीएसआईआर के लिए रक्षा हमेशा प्राथमिकता का क्षेत्र है, जिसका उद्देश्य उन्नत तकनीकों में स्वदेशीकरण और आत्मनिर्भरता हासिल करना है।
इस एमओयू के तहत तत्काल शुरू की जाने वाली कुछ परियोजनाओं में अल्टरनेटिव डिसेलिनेशन टेक्नोलॉजी विकसित करना, रिमोट संचालन के लिए वायरलेस एमईएमएस आधारित सेंसर की स्थापना, विश्वसनीयता बढ़ाने के लिए गैस टर्बाइन जनरेटर ब्लेड के रेसीडूएल लाइफ असेसमेंट का अध्ययन शामिल हैं।
......
आर.के.मीणा/एएम/एमके/एसएस-864
(Visitor Counter : 354
रक्षा मंत्रालय
एक्स ईस्टर्न ब्रिज - V
भारतीय वायु सेना, रॉयल एयरफोर्स ओमान  के साथ एक्स ईस्टर्न ब्रिज - V नामक द्विपक्षीय संयुक्त अभ्यास में भाग ले रही है। यह अभ्यास एयरफोर्स बेस मसीरा में 17 से 26 अक्तूबर, 2019 तक आयोजित किया जाएगा। पिछला अभ्यास एक्स ईस्टर्न ब्रिज -IV जामनगर में 2017 में आयोजित किया गया था। पहली बार मिग-29 लड़ाकू विमान भारत से बाहर किसी अंतर्राष्ट्रीय अभ्यास में भाग लेगा।
भारतीय वायु सेना के बेड़े में शामिल मिग-29 और सी-17 विमान, मिग-29 रॉयल एयरफोर्स ओमान के यूरोफाइटर टाइफून, एफ-16 और हॉक के साथ युद्ध अभ्यास में भाग लेंगे। इस अभ्यास से दोनों वायुसेनाओं के बीच आपसी परिचालन के दौरान अंतरसंक्रियता में बढ़ोत्तरी होगी और इससे एक-दूसरे की श्रेष्ठ प्रक्रियाओं को जानने का अवसर उपलब्ध होगा।
इस अभ्यास में भारतीय वायुसेना की भागीदारी से व्यावसायिक बातचीत, अनुभव आदान-प्रदान और परिचालन जानकारी को भी बढ़ावा मिलेगा। द्विपक्षीय संबंधों को मजबूत करने के अलावा इससे वायुसैनिकों को अंतर्राष्ट्रीय माहौल में परिचालन करने का एक अच्छा अवसर भी उपलब्ध होगा।
कृषि एवं किसान कल्याण मंत्रालय
अंतरराष्ट्रीय संधि  के शासी निकाय  के नौवें सत्र के दौरान अंतरराष्ट्रीय बाजरा वर्ष  2023 पर एफएओ साइड इवेंट आयोजित किया गया
सत्र अध्यक्ष डीएएंडएफडब्ल्यू की संयुक्त सचिव  शुभा ठाकुर ने किसानों की बेहतरी के समाधान के रूप में खाद्य सुरक्षा और फसल विविधता के केंद्र में बाजरे पर जोर दिया
भारत सरकार द्वारा नई दिल्ली में आयोजित किए जा रहे अंतरराष्ट्रीय संधि  के शासी निकाय  के नौवें सत्र के दौरान आज अंतरराष्ट्रीय बाजरा वर्ष  2023 पर एफएओ साइड इवेंट आयोजित किया गया।
आईवाईओएम-2023 पर कार्यक्रम मुख्य रूप से बाजरा किसानों पर केंद्रित था। कृषि और किसान कल्याण विभाग की संयुक्त सचिव  शुभा ठाकुर ने इस पर एक प्रस्तुति दी कि आईवाईओएम 2023 के लिए भारत की क्या तैयारी है और कैसे भारत किसानों व संपूर्ण मूल्य श्रृंखला के साथ मिलकर हर थाली में बाजरा पहुंचाने की दिशा में काम कर रहा है। प्रस्तुति में आईवाईओएम-2023 के लिए जागरुकता अभियान को लेकर 19 मंत्रालयों के ठोस प्रयासों और पूरे भारत व वैश्विक समुदाय में जी2बी, बी2बी और बी2सी संवादों में इसे शामिल किए जाने का जिक्र किया गया। उन्होंने आईवाईओएम 2023 के संदर्भ में किसानों की बेहतरी के समाधान के रूप में खाद्य सुरक्षा और फसल विविधता के केंद्र में बाजरे पर विशेष जोर दिया।
शुभा ठाकुर की अध्यक्षता में आयोजित पैनल चर्चा में बाजरा एक्सपर्ट के तौर पर डॉ. दयाकर राव बी. प्रधान वैज्ञानिक, आईसीएआर-आईआईएमआर; मनीषा भसीन, कारपोरेट शेफ, आईटीसी होटल; डॉ. अरविंद कुमार, उप महानिदेशक  आईसीआरआईएसएटी; रोहित चौधरी, निदेशक विकास, अक्षय पात्र फाउंडेशन; श्री पी. सी. चौधरी, कृषि और खाद्य उत्पादन ओडिशा के निदेशक; श्री विजय पाटिल, कर्नाटक बाजरा मिशन के प्रतिनिधि श्री विजय पाटिल; विशाला रेड्डी, संस्थापक, बाजरा बैंक ; शर्मिला ओसवाल, संस्थापक, बेसिलिया ऑर्गेनिक्स ; कोंडा चाव्वा, ओआईसी, एफएओ इंडिया शामिल थे। कार्यक्रम का संचालन ऑल इंडिया रेडियो के सहायक निदेशक  जैनेंद्र सिंह ने किया।
इस सत्र में दुनियाभर में आईवाईओएम 2023 मनाने के लिए भारत की तैयारियों और हर थाली में बाजरा पहुंचाने पर बात की गई।
इस कार्यक्रम में स्टॉल भी लगे थे, जिस पर कई बाजरा स्टार्ट-अप और एफपीओ ने अपने उत्पादों को प्रदर्शित किया था। सत्र के बाद उपस्थित सभी लोगों के लिए विशेष रूप से तैयार किए गए बाजरा लंच का आयोजन किया गया।
एमजी/एएम/एएस
(Visitor Counter : 250
प्रधानमंत्री कार्यालय
प्रधानमंत्री ने भारतीय महिला टेबल टेनिस टीम को स्वर्ण पदक जीतने पर बधाई दी
प्रधानमंत्री श्री नरेंद्र मोदी ने राष्ट्रमण्डल खेलों में स्वर्ण पदक जीतने पर भारतीय महिला टेबल टेनिस टीम को बधाई दी है।
प्रधानमंत्री ने कहा, "भारतीय महिला टेबल टेनिस टीम के लिये बहुत ही उचित एवं ऐतिहासिक स्वर्ण पदक! टीम को बहुत-बहुत बधाई. इस उपलब्धि पर प्रसन्न हूं।"
वित्त मंत्रालय
सॉवरेन गोल्ड बॉन्ड स्कीम 2021-22  - निर्गम मूल्य
भारत सरकार की दिनांक 21 अक्टूबर, 2021 की अधिसूचना संख्या 4-बी/2021 के अनुसार, निपटान तिथि 02 नवंबर, 2021 के साथ सॉवरेन गोल्ड बांड 2021-22  25-29 अक्टूबर, 2021 की अवधि के दौरान अभिदान के लिए खोले जाएंगे। अभिदान अवधि के दौरान बॉन्ड का निर्गम मूल्य रु. 4,765  - प्रति ग्राम होगा, जैसा कि आरबीआई द्वारा भी 22 अक्टूबर, 2021 को अपनी प्रेस विज्ञप्ति में प्रकाशित किया गया।
भारत सरकार ने भारतीय रिजर्व बैंक के परामर्श से उन निवेशकों को निर्गम मूल्य से रु. 50  प्रति ग्राम की छूट देने का निर्णय लिया है जो ऑनलाइन आवेदन करते हैं और भुगतान डिजिटल मोड के माध्यम से करते हैं। ऐसे निवेशकों के लिए गोल्ड बॉन्ड का निर्गम मूल्य रु. 4,715  प्रति ग्राम सोना होगा।
प्रधानमंत्री कार्यालय
प्रधानमंत्री ने सुजीत विल्सन की कुशलता के लिए प्रार्थना की
प्रधानमंत्री श्री नरेंद्र मोदी ने श्री सुजीत विल्सन की कुशलता के लिए प्रार्थना की। प्रधानमंत्री ने कहा कि उन्होंने सुजीत को बचाने के लिए चल रहे बचाव प्रयासों के बारे में तमिलनाडु के मुख्यमंत्री डॉ. ई पलानीसामी से बात की है। उन्होंने कहा कि विल्सन की सुरक्षा सुनिश्चित करने के लिए हर संभव प्रयास किए जा रहे हैं।
आरकेमीणा/आरएनएम/एएम/एसएस/एसके– 3846
(Visitor Counter : 211
सड़क परिवहन एवं राजमार्ग मंत्रालय
श्री नितिन गडकरी ने भारतीय निर्माण उपकरण विनिर्माण उद्योग के लिए अनुसंधान और भविष्य के लिए उपयुक्त प्रौद्योगिकी देने के लिए एक संगठन बनाने का आह्वान किया
केंद्रीय सड़क परिवहन और राजमार्ग मंत्री श्री नितिन गडकरी ने कहा है कि भारतीय निर्माण उपकरण विनिर्माण उद्योग के लिए विशेष रूप से एक संगठन होना चाहिए जो अनुसंधान कर सके और भविष्य के लिए उपयुक्त तकनीक प्रदान कर सके क्योंकि ऑटोमोबाइल क्षेत्र में भारतीय ऑटोमोटिव अनुसंधान संगठन-एआरएआई की तरह भविष्य की योजना बनाना बहुत महत्वपूर्ण है। भारतीय निर्माण उपकरण विनिर्माता संघ-आईसीईएमए के वार्षिक सत्र 2022 को संबोधित करते हुए उन्होंने कहा कि मंत्रालय इस संगठन को बनाने में सहायता करेगा जो, भविष्य की प्रौद्योगिकी के विकास के लिए गुणात्मक रूप से सहायक हो सकता है।
मंत्री महोदय ने उपकरणों के अनुसंधान और विकास पर बल दिया। उन्होंने कहा कि नवाचार उद्यमिता विज्ञान प्रौद्योगिकी अनुसंधान कौशल और सफल अभ्यास जिसे हम ज्ञान कहते हैं और ज्ञान का धन में रूपांतरण भविष्य है। उन्होंने कहा कि आर्थिक व्यवहार्यता के बिना प्रौद्योगिकी उपयोगी नहीं है। उन्होंने निर्माताओं से ईंधन दक्षता पर ध्यान केंद्रित करने के लिए कहा। श्री गडकरी ने बाज़ार लागत बचत और प्रदूषण में कमी के लिए वैकल्पिक ईंधन के रूप में बायो एलएनजी, बायो सीएनजी और हाइड्रोजन के महत्व पर बल दिया। नवाचार और इलेक्ट्रिक वाहनों के बारे में बात करते हुए उन्होंने कहा कि यह बदलने का समय है और बिजली से चलने वाली जेसीबी का निर्माण शुरू किया जाना चाहिए।
मंत्री महोदय ने दीर्घकालिक योजना के लिए कुशल जनशक्ति, उपयुक्त प्रशिक्षण और सड़क सुरक्षा पर भी बल दिया। उन्होंने कहा कि यह उद्योग भारतीय अर्थव्यवस्था को मजबूती दे रहा है और आत्मनिर्भर भारत की परिकल्पना साकार कर रहा है।
पूरी जानकारी के लिए यहाँ देखें